|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ. 1681 Αθήνα, 22/09/2020

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει άλλο ένα περιστατικό συνδικαλιστικής δίωξης, εναντίον της Προέδρου του Συλλόγου Δανειζομένου Προσωπικού Τραπεζικού Τομέα, από την ICAP. Η συνάδελφος εργάζεται ως δανειζόμενη στην Εθνική Τράπεζα τα τελευταία 13 χρόνια.

Σε μια ακόμη απόπειρα εκφοβισμού και τρομοκράτησης, η Διοίκηση της ICAP, με την ανοχή της τράπεζας, εν μέσω καραντίνας του κτηρίου λόγω κρούσματος, ενημέρωσε την συνάδελφο ότι θα μετατεθεί στα κεντρικά γραφεία της εταιρείας. Σημειώνεται ότι η επιχείρηση έχει αποπειραθεί ξανά να μετακινήσει την Πρόεδρο του Συλλόγου μετά από απεργία, χωρίς όμως να το καταφέρει.

Το ΕΚΑ θα αγωνιστεί με όλες του τις δυνάμεις ενάντια σε κάθε απόπειρα συνδικαλιστικής φίμωσης και καταστρατήγησης των εργασιακών σχέσεων.

**Το Δ.Σ.**